יצחק דדון (רב)

הרב יצחק דדון (נולד בשנת ה'תשכ"ו) הוא מחבר ספרים תורניים וחוקר במכון הלכה ברורה. נולד בישראל. גדל במושב שוקדה בדרום, למד בישיבה התיכונית בכפר מימון ובישיבת ההסדר נווה דקלים בגוש קטיף, אצל הרב יעקב אריאל. לאחר מכן עבר לישיבת מרכז הרב שבה למד כשני עשורים אצל הרב אברהם שפירא והרב שאול ישראלי. לימד בישיבה בסנהדריה המורחבת. הרב דדון הוא מחברי מכון הלכה ברורה. בסביבות שנת ה'תשס"ה הקים עם אברך נוסף את הישיבה התיכונית 'שערי רחמים', שם שימש כר"מ. וכיום הוא ר"מ בישיבת "מבקשי השם" באזור בית שמש. כמו כן היה ממקימי בית הספר "צופיה" לבנות בקריית משה. מתגורר בשכונת קריית משה בירושלים. ביום חמישי בערב, אור לל' באדר א' ה'תשס"ח, 6 במרץ 2008, הגיע מחבל פלסטיני לישיבת מרכז הרב וביצע פיגוע ירי בו נרצחו 8 מתלמידי הישיבה. על פי תחקיר המשטרה, שני שוטרי סיור, שוטר ושוטרת, שהגיעו למקום, נמנעו מלחתור למגע עם המחבל. השוטרת עצרה אוטובוס בסמוך והשוטר נכנס עם רובה לחצר הישיבה אולם לא ירה. מיד לאחר מכן הגיעו למקום דדון, אחד מאברכי הישיבה שהיה חמוש באקדח, וסרן דוד שפירא, בוגר הישיבה המתגורר בסמוך, קצין בחטיבת הצנחנים, שהיה חמוש ברובה סער. שפירא התעלם מאזהרות השוטר שלא להיכנס. שניהם ירו במחבל והרגו אותו בפתח הספרייה, כ-15 דקות לאחר תחילת האירוע. משטרת ישראל העניקה לרב דדון תעודת הוקרה על הריגת המחבל. הרב דדון התחתן עם בתו של הרב מנחם נאבת, רב למאות תלמידים, לשעבר ראש מוסדות שערי תורה בצרפת, וכיום נשיא מוסדות שערי תורה שעבר לירושלים. לרב יצחק דדון יש שישה בנים ושלוש בנות. כמוהו גם בניו כותבים הרבה חידושים וחוברות ומאמרים בהלכה ובאגדה. בנו דוד הוציא לאור קונטרס מיוחד על דיני יום העצמאות. ובנו משה הוציא לאור חוברת מאמרים בהלכה (330 עמ') בהסכמותיהם של הרב יעקב אריאל והראשון לציון הרב יצחק יוסף. בשנת התשפ"ד התחיל להיות ר"מ בישיבת מבקשי ד', וחדל מלשמש כר"מ בסוף השנה. אתחלתא היא, יחסם של גדולי ספרד ואשכנז לציונות ולהקמת המדינה, שלושה חלקים. אור הנר: בירורי הלכה קצרים סביב פסיקות מרן הראשון לציון הגאון רבינו עובדיה יוסף, מאמרי אגדה ופרפראות לחג החנוכה, 64 עמודים. הגדה של פסח – חד גדיא: אמרות נאות, פרפראות, דברי בדיחה וחידוד חדין וקשין כגידין שהשיבו גדולי וחכמי ישראל את חורפיהם דבר ומשמחים כל לב. 343 עמודים. ראש דברך: עובדות, סיפורים והנהגות לפי סדר פרשיות התורה, מהרב אברהם אלקנה כהנא שפירא; מראש אמנה: מקצת הנהגות. 670 עמודים. כמראה ברק: פנינים וחידושים בהלכה ופלפול על פרשיות התורה, מאוצרו של הרב אברהם יצחק הכהן קוק, מלוקטים מספרי השו"ת ומחידושי ש"ס וכתבי יד. 605 עמודים. מגילת אסתר – הנשקפה כמו שחר: פנינים וחידושים, דברי דרוש ומחשבה, עובדות והנהגות מגדולי רבותינו, עם פירוש טובים דודיך. 371 עמודים. אמרי שפר: פנינים על התורה, שמועות, הדרכות בלימוד תורה, מהרב אברהם אלקנה כהנא שפירא, 360 עמודים. שיחת אבות: רעיונות וביאורים, דברי מדרש ומחשבה, עובדות והנהגות מגדולי רבותינו על מסכת אבות, עם שיחת עבדי אבות הערות והארות מאת המלקט והעורך. 692 עמ'. בריתו להודיעם: פנינים וחידושים, עובדות והנהגות בענייני ברית מילה מהרב קוק וגדולי תלמידיו. הלכה ברורה ובירור הלכה: קובץ בירורי הלכה בענייני ברית מילה ממפעל הש"ס השלם של מכון "הלכה וברורה ובירור הלכה", ילקוט תפילות וסדר הלימוד לליל הברית. 405 עמודים. ביד דוד: חידושי תורה על פרשיות השבוע והמועדים. 272 עמ'. אילת השחר. הגדה של פסח, חידושי מרן הראי"ה קוק זצ"ל סביב ההגדה של פסח, וחידושי בכירי תלמידיו. דודי צח ואדום: חידושים על הגדה של פסח. אב בתורה אב בחכמה: מאות סיפורים על הרב אברהם אלקנה כהנא שפירא על סדר מסכת אבות, בעריכת דביר עמר והרב יצחק דדון בתוספת חידושים על המסכת. יונה הומיה: פירוש לספר יונה על דרך הרמז סכותה לראשי: מאמרים, פרפראות וחידושים בענייני חג הסוכות, ארבעת המינים, ושמיני עצרת אור הנר: הוספה על החוברת הראשונה 'אור הנר', בחוברת יש בירורי הלכה, אגדה, ופרפראות לחג החנוכה. 76 עמ'. כתביו של הרב דדון בקטלוג הספרייה הלאומית שיעוריו באתר ישיבה שיעור על אתחלתא דגאולה בישיבת הגולן(הקישור אינו פעיל) ביקורת על הספר 'בריתו להודיעם הראי"ה קוק ותלמידיו' עדי דוד, ר' אברום היה אומר, באתר ערוץ 7, 18 בספטמבר 2008 יצחק בן דוד דדון, דף שער בספרייה הלאומית עוזי ברוך, יצחק דדון ירה במחבל - עדות, באתר ערוץ 7, 6 במרץ 2008 ראיון בערוץ 1 על הפיגוע במרכז הרב, ביוטיוב גלעד מורג, ירה במחבל במרכז הרב: "הכול צף חזרה", באתר ynet, 19 בנובמבר 2014 רוני מלול, ברית החיים של גיבור מרכז הרב, באתר nrg‏, 16 בפברואר 2009 אריק בנדר, השוטר לא ירה אפילו כדור אחד על המחבל, 19/3/2008, אתר nrg